Minibustaxi stort by krans af | Maroela Media
Noodpersoneel is Woensdagaand na 'n ongelukstoneel geroep nadat 'n minibustaxi by 'n krans in die Nagledam-area naby Cato Ridge in KwaZulu-Natal afgestort het.
Pieter Rossouw, ER24-woordvoerder, het gesê die bestuurder het glo beheer oor die voertuig verloor en van die pad af gery. "Gelukkig het die ses mense wat in die ongeluk beseer is slegs geringe tot matige beserings opgedoen," het hy gesê. Rossouw kon nie bevestig hoe hoog die krans is nie.
Volgens Rossouw is die passasiers op die toneel behandel voordat hulle na nabygeleë hospitale geneem is.
"Die oorsaak van die ongeluk is in hierdie stadium nie bekend nie, maar sal deur die plaaslike owerheid ondersoek word," het hy gesê.
Rossouw kon nie bevestig of insleepdienste daarin kon slaag om die voertuig weer terug na die ryvlak te bring nie.
Weet nie of ek my dit verbeel nie MAAR daar is elke dag berigte van ongelukke in KZN. Dit is veronderstel om die provinsie te wees met die "NO TOLLERANCE" op die paaie…
Miskien word die toepassing nie gedoen nie of moet daar meer gedoen word om die pad vaardigheid van hierdie trokke en taxi's te toets. Ek het vergeet – ons bly mos in 'n wettelose land. Dit wat jy nie sien nie is nie 'n probleem nie!